Մորկենթաու իր հայանպաստ գործունէութիւնը շարունակած է նաեւ աշխատանքէն հրաժարելէ եւ Ամերիկա վերադառնալէ ետք: Ան եղած է Ամերիկեան Օգնութեան Կոմիտէի (Ամերկոմ) փոխ—նախագահ, աշխուժօրէն մասնակցած է շարք մը նպաստամատոյց կազմակերպութիւններու աշխատանքներուն, բարեգործական ձեռնարկներու, միջազգային «Ոսկեղէն կանոններու» ձեռնարկներուն, նոյնիսկ ներկայացուցած է հայերը Ամերիկա բնակեցնելու գաղափարը, գործունէութիւն ծաւալած է Ազգերու Լիգային մէջ, դիւանագիտական ոլորտներու մէջ, աշխուժօրէն աջակցած է նախագահ Ուիլիսընի գործունէութեան, կատարած հայանպաստ բազում այլ քայեր։